যৌন পরিপক্বতা
যৌন পরিপক্কতা বা যৌন বয়ঃপ্রাপ্তি () বলতে সেই দশা বা বয়সকে বোঝায়, যখন কোন প্রাণী যৌন প্রক্রিয়ায় বংশবৃদ্ধি বা প্রজনন করার জন্য দৈহিক ও মানসিকভাবে পূর্ণতা লাভ করে। প্রচলিত ভাষায় একে "প্রাপ্তবয়স্ক হওয়া" বলা হয়। মানব প্রজাতির যৌন পরিপক্কতা তৈরী হওয়ার প্রক্রিয়াকে বয়ঃসন্ধি নামে নামকরণ করা হয। সাধারণত ছেলেদের ক্ষেত্রে ১০ এবং মেয়েদের ক্ষেত্রে ৯ বছরের পর থেকেই এসব পরিপক্কতা আরম্ভ হয়
বাৎস্যায়ন
বাৎস্যায়নের জীবন বা রচনার সঠিক সময়কাল নির্ধারণ করা অসম্ভব। সম্ভবত খ্রিষ্টীয় প্রথম থেকে ষষ্ঠ শতাব্দীর মধ্যবর্তী কোনো এক সময়ে তিনি বিদ্যমান ছিলেন। তাঁর রচনায় আছে, কুন্তলরাজ সাতকর্ণী সাতবাহন কামান্ধ হয়ে কর্তারি নামক অস্ত্রের সাহায্যে নিজ পত্নী মাল্যবতীকে হত্যা করেন। এই ঘটনা উল্লেখ করে বাৎস্যায়ন সর্বসাধারণকে সতর্ক করে দেখিয়ে দেন যে কামান্ধ হয়ে নারীকে আঘাত করার মতো প্রাচীন প্রথা কতটা বিপজ্জনক হতে পারে। এই কুন্তলরাজ খ্রিষ্টীয় প্রথম শতাব্দীতে বিদ্যমান ছিলেন। অর্থাৎ, বাৎস্যায়নের সময়কাল প্রথম শতাব্দীর পরে। আবার বরাহমিহির রচিত "বৃহৎসংহিতা" গ্রন্থের অষ্টাদশ অধ্যায়টি কামকলা সংক্রান্ত। এর বিষয়বস্তু মূলত বাৎস্যায়নের গ্রন্থ থেকে গৃহীত। বরাহমিহিরের সময়কাল খ্রিষ্টীয় ষষ্ঠ শতাব্দী। অর্থাৎ, বাৎস্যায়ন যেহেতু বরাহমিহিরের পূর্বে তাঁর গ্রন্থ রচনা করেন সেই হেতু তিনি প্রথম থেকে ষষ্ঠ শতাব্দীর মধ্যবর্তী কোনো এক সময়ে বিদ্যমান ছিলেন।